
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 456 (1) 


Ίδρυση Εργαστηρίου Φωνητικής και Υπολογιστικής Γλωσσολογίας στο Τμήμα 

Φιλολογίας της Φιλοσοφικής Σχολής του Πανεπιστημίου Αθηνών και καθο¬ 
ρισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/1982 

«Για τη δομή και λειτουργία των Ανωτάτων Εκπαιδευτικών Ιδρυμάτων» (Α' 
87) όπως η τελευταία αυτή διάταξη τροποποιήθηκε με το άρθρο 48 παρ. 2 του 
Ν. 1404/9183 «Δομή και λειτουργία των Τεχνολογικών Εκπαιδευτικών Ιδρυ¬ 
μάτων» (Α—1-73).-:---- 

2. Τις διατάξεις της Η/2871/1990 κοινή απόφασης του Πρωθυπουργού 
και του Υπουργού Εθνικής Παιδείας και θρησκευμάτων «Ανάθεση αρμοδιοτή¬ 
των στους Υφυπουργού Εθνικής Παιδείας και Θρησκευμάτων Βασίλειο Μπε- 
κίρη και Καλλιοπή (Κέλλυ) Μπουρδάρα (Β' 296). 

3. Τη γνώμη της γενικής συνέλευσης του Τμήματος Φιλολογίας της Φιλοσο¬ 
φικής Σχολής του Πανεπιστημίου Αθηνών (συνεδρίαση 2,3.1990) και 

4. Την 589/1990 γνωμοδότηση του Συμβουλίου της Επικράτειας με πρό¬ 
ταση της Υφυπουργού Εθνικής Παιδείας και Θρησκευμάτων, αποφασίζουμε: 

ι ■) Άρθρο 1. 

Ίδρυση. 

Ιδρύεται στο τμήμα Φιλολογίας της Φιλοσοφικής Σχολής του Πανεπιστημίου 
Αθηνών Εργαστήριο Φωνητικής και Υπολογιστικής Γλωσσολογίας το οποίο 
εξυπηρετεί τις εκπαιδευτικές και ερευνητικές ανάγκες στα γνωστικά αντικεί¬ 
μενα: α) Φωνητικής και β) Υπολογιστικής Γλωσσολογίας. 

Άξθρο 2. 

Εσωτερικός κανονισμός. 

Ο εσωτερικός κανονισμός του εργαστηρίου που ιδρύεται με το προηγούμενο 


άρθρο καθορίζεται ως εξής με τα επόμενα άρθρα. 

Άρθρο 3. 

Το Εργαστήριο έχει ως αποστολή: 

1. Την κάλυψη των διδακτικών και ερευνητικών αναγκών του τμήματος Φι¬ 
λολογίας στα θέματα που εμπίπτουν στα γνωστικά αντικείμενα του εργαστηρίου 
σύμφωνα με το άρθρο 1. 

2. Τη συνεργασία με ελληνικά και αλλοδαπψ ακαδημαϊκά ιδρύματα και ερευ¬ 
νητικά κέντρα, εφόσον οι επιστημονικοί στόχοι συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Την οργάνωση σεμιναρίων, συμποσίων, συνεδρίων, διαλέξεων καθώς και 
την πραγματοποίηση δημοσιεύσεων και εκδόσεων. 

4. Την παροχή υπηρεσιών κατά τα προβλεπόμενα στο Π.Δ. 159/1984 (Α 
53). 

5. Τη συνεργασία με δημόσιες υπηρεσίες, Οργανισμούς Τοπικής Αυτοδιοίκη¬ 
σης και άλλους κοινωνικούς και επιστημονικούς φορείς για τη συμβολή του ερ¬ 
γαστηρίου στή μελέτη προβλημάτων ανάπτυξης της χώρας. 

Άρθρο ·4. 

Προσωπικό. 

Το προσωπικό του εργαστηρίου απαρτίζεται από τα μέλη ΔΕΠ του τμήματος 
Φιλολογίας που το γνωστικό τους αντικείμενο εμπίπτει στα θέματα του εργα¬ 
στηρίου, όπως αυτά ορίζονται στο άρθρο 1 του παρόντος προεδρικού διατάγμα¬ 
τος, καθώς και τα μέλη ΕΔΤΠ και το λοιπό επιστημονικό προσωπικό που τοπο¬ 
θετείται σε αυτό. 

Άρθρο 5. 

Διοίκηση - Αρμοδιότητες. 

1. Το εργαστήριο διευθύνεται από μέλος του Διδακτικού Ερευνητικού Προ- , 
σωπικού (Δ.Ε.Π.) που ανήκει κατά προτεραιότητα στις βαθμίδες του Καθηγητή 
ή του Αναπληρωτή Καθηγητή σύμφωνα με τις διατάξεις του άρθρου 7 παρ. 1 
του Ν. 1268/1982 και εκλέγεται κατά τα οριζόμενα στο προεδρικό διάταγμα 
46/1989 (Α'21). 

2. Ο διευθυντής ασκεί τις αρμοδιότητες που ορίζει το άρθρο 7 του Ν. 1268/ 
1982 και επί πλέον: 

α) Συντονίζει το διδακτικό (προπτυχιακό - μεταπτυχιακό) και ερευνητικό 
έργο του εργαστηρίου. 

β) Καταρτίζει και υποβάλλει αρμοδίως το ετήσιο πρόγραμμα λειτουργίας του 
εργαστηρίου και μεριμνά για την τήρησή του. 

γ)~ΜεριμνοΓγϊοϊ την" οικονομική διαχείρηση των εσόδων του εργαστηρίου. 

• δ) Μεριμνά για τη στελέχωση του εργαστηρίου με το αναγκαίο προσωπικό. 

ε) Μεριμνά για την κατανομή των χώρων του εργαστηρίου. 

στ) Υποβάλλει τον ετήσιο απολογισμό των δραστηριοτήτων του εργαστηρίου. 

ζ) Εισηγείται τους υπεύθυνους αναλωσίμων υλικών και του κινητού εξοπλι¬ 
σμού. 

η) Υπογράφει κάθε εξερχόμενο έγγραφο και γενικά είναι υπεύθυνος για την 
ομαλή και αποδοτική λειτουργία του εργαστηρίου. 

. Άρθρο 6. 

Λειτουργία. 

1. 0 διευθυντής, ενημερώνεται πριν από την διεξαγωγή κάθε εργασίας που 
γίνεται στο εργαστήριο στα πλαίσια ερευνητικού προγράμματος ή άλλου έργου 
που έχει αποφασισθεί και καθορίζει μέσα στα πλαίσια της αποστολής του εργα¬ 
στηρίου την προτεραιότητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

2. Ο διευθυντής έχει την ευθύνη για την εν γένει λειτουργία των μονάδων του 
εργαστηρίου, τη χρησιμοποίηση οργάνων και υλικών που ανήκουν σ’ αυτό, την 
παραμονή των εργαζομένων (προσωπικού, φοιτητών, επισκεπτών), στους χώ- 

ρους καθώς και στην προστασία των οργάνων και εγκαταστάσεων τους από 
βλάβες. 

3. Η χρησιμοποίηση ειδικών οργάνων του εργαστηρίου επιτρέπεται μόνο στο 
προσωπικό του εργαστηρίου ή άλλους ερευνητές που έχουν ειδική επί των οργά¬ 
νων αυτών εκπαίδευση και εξουσιοδότηση. Κινητά όργανα και σκεύη, τα οποία 
παραδίδονται για τη διεξαγωγή εργασιών επιστρέφονται, μετά τη χρησιμοποί¬ 
ησή τους, στη κατάσταση που είχαν παραδοθεί. 

4. Με εισήγηση του διευθυντή στα αρμόδια όργανα του ιδρύματος είναι δυ¬ 
νατή η πρόσληψη επιστημόνων σε τομείς σχετικούς με τις διδακτικές και ερευ¬ 
νητικές δραστηριότητες του εργαστηρίου, σύμφωνα με τις κείμενες διατάξεις. 

5. Ο διευθυντής μπορεί να αναθέτει σε μέλος ΕΔΤΠ την διοικητική και γραμ¬ 
ματειακή υποστήριξη του εργαστηρίου. 

Άρθρο 7. 

Πόροι. 

Πόροι του εργαστηρίου είναι: 

α) Οι πιστώσεις οι οποίες προέρχονται από τις δημόσιες επενδύσεις, ή τον τα¬ 
κτικό προϋπολογισμό ή την ιδιαίτερη περιουσία του ιδρύματος και οι οποίες χο¬ 
ρηγούνται σύμφωνα με την διαδικασία που καθορίζουν οι διατάξεις της κείμενης 
νομοθεσίας. 

β) Τα έσοδα από την παροχή υπηρεσιών, σύμφωνα με το άρθρο 3 παρ. 3 του 
Π.Δ. 159/1984 (Α' 53). 

γ) Οι πιστώσεις από άλλες πηγές όπως: 1) ετήσια επιχορήγηση από τον 
προϋπολογισμό των διαφόρων Υπουργείων της χώρας, 2) οι κληρονομιές, κλη¬ 
ροδοτήματα, δωρεές και κάθε άλλη οικονομική ενίσχυση που προέρχεται από 
ημεδαπά ή αλλοδαπά φυσικά και νομικά πρόσωπα προς το Πανεπιστήμιο Αθη¬ 
νών για τους σκοπούς του εργαστηρίου εφόσον δεν τίθενται όροι που αντιβαίνουν 
στο σκοπό του εργαστηρίου και του Πανεπιστημίου Αθηνών. 

Άρθρο 8. 

Τηρούμενα βιβλία. 

Για τις ανάγκες του εργαστηρίου τηρούνται τα ακόλουθα βιβλία και στοιχεία: 

- Βιβλίο Πρωτοκόλλου. 

- Βιβλίο περιουσιακών στοιχείων. 

- Φάκελλος Οικονομικών στοιχείων για κάθε έτος. 

- Κατάλογος επιστημονικών βιβλίων, περιοδικών και οργάνων. 

- Κάθε άλλο βιβλίο ή στοιχείο που προβλέπεται από την ισχύουσα νομοθεσία 

ή κρίνεται απαραίτητο για το εργαστήριο. ( 

Άρθρο 9. | 

Χώρος εγκατάστασης. 

■ Χώρος εγκατάστασης του εργαστηρίου είναι οι χώροι που παραχωρούνται 
για τη διεξαγωγή του έργου και την εκπλήρωση της αποστολής του και ειδικό¬ 
τερα οι χώροι των ειδικών εγκαταστάσεων με τα όργανα και το λοιπό τεχνικά 
εξοπλισμό για τη διενίιργεια των ερευνητικών προγραμμάτων και των εργαστη¬ 
ριακών ασκήσεων. 

Στο χώρο εγκατάστασης υπάρχει πινακίδα με τον τίτλο του εργαστηρίου και 
το ονοματεπώνυμο του διευθυντή. 

. Άρθρο 10. .1 

Ωράριο λειτουργίας. I 

Το εργαστήριο λειτουργεί κατά τις εργάσιμες ημέρες και ώρες, σύμφωνα με 
τον κανονισμό του Πανεπιστημίου. 

Το ωράριο εργασίας του προσωπικού είναι αυτό που προβλέπεται από τις κεί¬ 
μενες διατάξεις για κάθε κατηγορία. 

Στην Υφυπουργό Εθνικής Παιδείας και Θρησκευμάτων αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 8 Δεκεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 

- *+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 457 (2) 

Τροποποίηση του Π.Δ. 180/1979 «περί των όρων λειτουργίας καταστημάτων 
πωλήσεως οινοπνευματωδών ποτών και κέντρων διασκεδάσεως» (Α' 46). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του "άρθρου 167, περιπτώσεις ι και ιδ. του Β. Δ/τος της 31.12.1957/ 
20.1.1958 «περί κιυδικοποιήαεως διατάξεων αφορωσών το Σώμα της Αστυνο¬ 
μίας Πόλεων» (Α' 11), σε συνδυασμό με τις διατάξεις των άρθρων 54 παρ. 6 και 
62 παρ. 4 του Ν. 1481/1984 «Οργανισμός Υπουργείου Δημόσιας Τάξης» (Α' 
152). 

β. Του άρθρου 12, παρ. 1 εδ. α' και γ' του Ν. 1481/1984 «Οργανισμός 
Υπουργείου Δημόσιας Τάξης» (Α' 152). 

γ. ΤούΛΊ.Δ. 137/1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α’ 51) και 


2. Τηνυπ’ αριθ. 616/1990 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 

Άρθρο 1. 

1. Το εδάφιο β' της παρ. 2 του άρθρου 1 του Π.Δ. 180/1979 αντικαθίσται 
ως εξής: 

«β. Σε ανηλίκους που δεν έχουν συμπληρώσεις το 18ο έτος της ηλικίας του». 

2. Το άρθρο 2 του Π.Δ. 180/1979, όπως τροποποιήθηκε με το άρθρο μόνο 
του Π.Δ. 231/1989 (Α' 109), αντικαθίσταται ως εξής: 

«Άρθρο 2. 

1. Σε περίπτωση τελεσίδικης καταδίκης κατόχου άδειας λειτουργίας κέντρου 
διασκεδάσεως ή καταστήματος που αναφέρεται στην παρ. 1 του άρθρου 1 του 
παρόντος, για έγκλημα το οποίο περιλαμβάνει στην παρ. 2 του ίδιου άρθρου, η 
άδεια αφαιρείται οριστικά από την Αρχή που τη χορήγησε. Η διάταξη αυτή 
εφαρμόζεται και αν η επιχείρηση διευθύνεται από Εταιρεία, εφόσον η καταδίκη 
αφορά πρόσωπο που αναφέρεται στην παρ. 4 του άρθρου 1 του παρόντος. 

2. Η Αρχή που χορηγεί την άδεια λειτουργίας των κέντρων διασκεδάσεως 
και καταστημάτων που αναφέρονται στην παρ. 1 του άρθρου 1 του παρόντος, 
καθώς και των λοιπών καταστημάτων υγειονομικού ενδιαφέροντος, στα οποία 
σύμφωνα με τις ισχύουαες κάθε φορά Υγειονομικές Διατάξεις προσφέρονται οι¬ 
νοπνευματώδη ποτά για άμεση εντός αυτών κατανάλωση, αφαιρεί με απόφασή 
της τη χορηγηθείαα άδεια και σφραγίζει το κατάστημα για χρονικό διάστημα 
δέκα (10) μέχρι εξήντα (60) ημερών, εφόσον: 

α. Βεβαιώθηκαν από αστυνομικούς τρεις (3) συνολικά παραβάσεις, εντός 
έτους, των διατάξεων του άρθρου 4 του παρόντος, των διατάξεων που ισχύουν 
κάθε φορά για την κοινή ησυχία, τη λειτουργία μουσικής χωρίς άδεια, την πα¬ 
ραβίαση των όρων και προϋποθέσεων της κατεχόμενης άδειας λειτουργίας μου¬ 
σικής και το ωράριο λειτουργίας του καταστήματος ή 

β. Εκδόθηκαν, ύστερα από μηνύσεις ιδιωτών, τρεις (3) καταδικαστικές απο¬ 
φάσεις για παράβαση των προηγουμένων διατάξεων. 

Εάν μετά από τρεις (3) αποφάσεις προσωρινής αφαιρέσέως της άδειας λει¬ 
τουργίας καταστήματος, στις οποίες συνυπολογίζονται και τυχόν αποφάσεις 
προσωρινής αφαιρέσέως που εκδόθηκαν ή θα εκδοθούν σύμφωνα με τις προϊσχύ- 
σασες διατάξεις, βεβαιωθεί εκ νέου παράβαση των προαναφερομένων διατά¬ 
ξεων εντός έτους από την έκτιση της τελευταίας προσωρινής αφαιρέσέως, η 
άδεια λειτουργίας του καταστήματος δύναται να αφαιρείται οριστικά με από¬ 
φαση του Υπουργού Δημόσιοις Τάξης, ύστερα από πρόταση του Αρχηγού της 
Ελληνικής Αστυνομίας. 

3. Οι διοικητικές ποινές της προηγούμενης παραγράφου επιβάλλονται από 
την Αρχή που εξέδωσε την άδεια λειτουργίας και στις περιπτώσεις που στα κα¬ 
ταστήματα της παραγράφου αυτής: 

α. Γίνεται διακίνηση ή χρήση ναρκωτικών ή 

β. Συχνάζουν αντικοινωνικά, κακοποιά ή ύποπτα διακίνησης ναρκωτικών 
άτομα ή 

γ. Λαμβάνουν χώρας σοβαρές αταξίες οιντικοινωνικού χαρακτήρα που προ- 
καλούν το κοινό αίσθημα ή δημιουργούν κίνδυνο για τη δημόσια τάξη ή ασφά¬ 
λεια, τη νεολαία, και τα ήθη. 

Άν οι λόγοι για τους οποίους αφαιρέθηκε προσωρινά η. άδεια λειτουργίας, 
εξακολουθούν να υπάρχουν, δύναται να αφαιρείται οριστικά αυτή με απόφαση 
του Υπουργού Δημόσιας Τάξης, ύστερα από πρόταση του Αρχηγού της Ελληνι¬ 
κής Αστυνομίας. 

■ 4, Σε περίπτωση παραβίασης της σφραγίσεως ύστερα από απόφαση προσω¬ 
ρινής αφαιρέσέως της αδείας και θέσεως σε λειτουργία του καταστήματος, αφαι- 
ρείται οριστικά η άδεια λειτουργίας αυτού με απόφαση του Διευθυντή της οι¬ 
κείας Αστυνομικής Διεύθυνσης ή Διεύθυνσης Αστυνομίας. 

5. Σε πρόσωπο από το οποίο αφαιρείται οριστικά η άδεια λειτουργίας του κα- 
' ταστήματός του, σύμφωνα με τις διατάξεις των παραγράφων 2,3 και 4 του πα¬ 
ρόντος άρθρου, δεν επιτρέπεται η χορήγηση άδειας λειτουργίας οποιουδήποτε 
καταστήματος από τα αναφερόμενα στην παράγραφο 2, πριν την πάροδο τριών 
(3) ετών από την οριστική αφαίρεση*. 

Άρθρο 2. 

Για παραβάσεις που διαπράχθηκαν πριν από την έναρξη ισχύος του παρό¬ 
ντος, εξακολουθούν να εφαρμόζονται οι προϊσχύσασες διατάξεις σε ό, τι αφορά 
την επιβολή διοικητικών κυρώσεων. 

Στον Υπουργό Δημοσίας Τάξεως ανατίθεται η δημοσίευση και εκτέλεση του 
παρόντος διατάγματος. 

Αθήνα, 8,Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

-*-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 458 (3) 

Ίδρυση Παραρτημάτων Σχολής Αστυφυλάκων Γρεβενών και Καλαβρύτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδαφ. α, β και ζ του Ν. 1481/1984 «Οργανισμός 

Υπουργείου Δημόσιας Τάξης» (Α— 152), όπως αντιχαταστάθηκε με το άρθρο 1 
του Ν. 1590/1986 (Α-49). 

β. Του Π.Δ. 137/1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α-51). 

2. Τις 548/1990 και 621/1990 γνωμοδοτήσεις του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφασί¬ 
ζουμε: 

Άρθρο μόνο. ! 

1. Ιδρύονται παραρτήματα Σχολής Αστυφυλάκων στα Γρεβενά και στα Κα¬ 
λάβρυτα, με έδρα του ομώνυμους Δήμους, αντίστοιχα, τα οποία υπάγονται στη 
Σχολή Αστυφυλάκων Ελληνικής Αστυνομίας. 

2. Η απόστολή, η συγκρότηση και η στελέχωση των ανωτέρω Παραρτημά¬ 
των, τα καθήκοντα και οι αρμοδιότητες των οργάνων τους, η εκπαίδευση των 
δοκίμων Αστυφυλάκων, τα θέματα πειθαρχίας, ηθικών αμοιβών και διοικητι¬ 
κής μέριμνας, ως και κάθε άλλη σχετική λεπτομέρεια, ρυθμίζονται από τις δια¬ 
τάξεις του Π.Δ. 585/1985 (Α-205), όπως τροποποιήθηκε και συμπληρώθηκε 
μεταγενέστερα. 

Η ισχύς του παρόντος διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Υπουργό Δημόσιας τάξης αναθέτουμε τη δημοσίευση και εκτέλεση του 
παρόντςο διατάγματος. 

Αθήνα, 8 Δεκεμβρίου 1990 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 459 

Συμμόρφωση προς τις διατάξεις της Οδηγίας 87/344/ΕΟΚ για τον συντονι¬ 
σμό των νομοθετικών, κανονιστικών και διοικητικών διατάξεων, σχετικά με 

την ασφάλιση νομικής προστασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: I 

1. Τις διατάξεις του άρθρου 4 του Ν. 1338/1983 (ΦΕΚ 34/Α/1983), 
όπως αντιχαταστάθηχε με την παρ. 4 του άρθρου 6 του Ν. 1440/1984 (ΦΕΚ 
70/Α/1984), τη διάταξη του άρθρου 7 του Ν. 1775/1988 (ΦΕΚ 101/Α/ 
24.5.1988) χαίτη διάταξη του άρθρου 5τουΝ. 1338/1983, όπως τροποποι¬ 
ήθηκε με την παρ. 5 του άρθρου 6 του Ν. 1440/1984. 

2. Την υπ’ αριθ. Υ-1073/1990 Κοινή Απόφαση του Πρωθυπουργού και του 
Υπουργού Εθνικής Οικονομίας «Καθορισμός, αρμοδιοτήτων των Υφυπουργών 
Εθνικής Οικονομίας» (ΦΕΚ 312/Β/90), όπως συμπληρώθηκε από την από¬ 
φαση Υ-.1134/1990 (ΦΕΚ 474/Β/90). 

3. Τις διατάξεις της Οδηγίας 87/344/ΕΟΚ (ΕΕΕ 185/87). 

4. Την υπ’ αριθμ. 463/1990 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Δικαιοσύνης, του Υπουργού Εμπορίου 
και του Υφυπουργού Εθνικής Οικονομίας, αποφασίζουμε: 

Άρθρο 1 

Σε συμμόρφωση προς τις διατάξεις της Οδηγίας 87/344/ΕΟΚ, για τον συ¬ 
ντονισμό των νομοθετικών, κανονιστικών και διοικητικών διατάξεων, σχετικά 
με την ασφάλιση νομικής προστασίας, αντικαθίστανται, τροποποιούνται και συ¬ 
μπληρώνονται με τά επόμενα άρθρα του παρόντος οι διατάξεις του Ν.Δ. 400/ 
1970 (Α’ 35), όπως αυτό ισχύει. 

. Άρθρο 2 I 

Α. Στη περίπτωση Α της παρ. 1 του άρθρου 13 του, Ν.Δ. 400/70, όπως 
ισχύει τροποποιημένο και στο υπό στοιχεία 17(26) με τίτλο «Νομική Προστα¬ 
σία», προστίθεται το εξής κείμενο. | 

«Περιλαμβάνει την ανάληψη των δικαστικών εξόδων και την παροχή άλλων 
υπηρεσιών που απορρέουν από την εν λόγω ασφαλιστική σύμβαση». 

Β. Μετά το άρθρο 13α του Ν.Δ. 400/1970, προστίθεται άρθρο 13β, ως 
εξής: * 1 ' 

«1. Η ασφάλιση νομικής προστασίας συνϊσταται στην έναντι καταβολής 
ασφαλίστρου συμβατική δέσμευση για την ανάληψη των δικαστικών εξόδων και 
για την παροχή άλλων υπηρεσιών που απορρέουν από την εν λόγω ασφαλιστική 
σύμβαση με σκοπό ιδίως: 

- τήν αποκατάσταση της ζημίας που υπέστη ο ασφαλισμένος είτε μέσω εξώ- 
δικου συμβιβασμού, είτε μέσω αστικής ή ποινικής δίκης. 

- την υπεράσπιση ή εκπροσώπηση του ασφαλισμένου σε αστική; ποινική, 

διοικητική ή άλλη δίκη ή την εκπροσώπηση κατ’ απαιτήσεως, η οποία εγείρεται 
εναντίον του. ] 

(Άρθρο 2 παρ. 1 της Οδηγίας 87/344/ΕΟΚ) 

2. Η ασφάλιση νομικής προστασίας αποτελεί αντικείμενο αυτοτελούς ασφαλι-’ 
στηρίου συμβολαίου από εκείνο που συνάπτεται για άλλους κλάδους ή αντικεί¬ 
μενο αυτοτελούς ειδικού κεφαλαίου εντός ενιαίου ασφαλιστηρίου, όπου ρητά 
αναφέρονται οι όροι ασφάλισης νομικής προστασίας και το σχετικό ασφάλιστρο. 


(Άρθρο 3 παρ. 1 της Οδηγίας 87/344/ΕΟΚ) 

3. Στο ασφαλιστήριο συμβόλαιο περιλαμβάνονται υποχρεωτικά και'τα ακό¬ 
λουθα: 

I. Το δικαίωμα του. ασφαλισμένου να επιλέγει ελεύθερα το δικηγόρο του: 

α) σε κάθε δικαστική ή διοικητική διαδικασία, όταν επιλαμβάνεται δικηγόρος 

για να υπερασπίσει ή να εκπροσωπήσει τον ασφαλισμένο ή να εξυπηρετήσει τα 
αυμφέροντά τού. 

β) για την υπεράσπιση των συμφερόντων του, σε κάθε περίπτωση που ανακύ- 
ψει σύγκρουση συμφερόντων. » 

II. Το δικαίωμα του ασφαλισμένου να προσφεύγει στην ακόλουθη διαδικασία: 

Σε περίπτωση διαφωνίας μεταξύ του ασφαλιστή και του ασφαλισμένου ως 

προς την ανάγκη παραφύλαξης των έννομων συμφερόντων του σφαλισμένου 
ενώπιον δικαστικής ή διοικητικής αρχής ο ασφαλισμένος μπορεί να προκάλέαει 
αιτιολογημένη γνωμοδότηση δικηγόρου της αρεσκείας του, σχετικά με την ανά¬ 
γκη ή μη της παραφύλαξης. I 

Αν ο ασφαλισμένος δεν αποδέχεται την γνωμοδότηση αυτή ή αν η ασφαλι¬ 
στική επιχείρηση κρίνει ότι η γνωμοδότηση απομακρύνεται από τη σωστή νο¬ 
μική και πραγματική βάση της υπόθεσης, προκαλείται η διαιτητική επίλυση 
από διαιτητή κοινής αποδοχής. 

Σε περίπτωση διαφωνίας ως προς το πρόσωπο του διαιτητή ο διορισμός του 
γίνεται κατά το άρθρο 878 του Κώδικα Πολιτικής Δικονομίας (Κ. Πολ. Δικ.). 

Οι δαπάνες για τις ανωτέρω ενέργειες βαρύνουν τον ασφαλιστή εφόσον με τις 
ενέργειες αυτές κριθεί αναγκαία η παραφύλαξη των συμφερόντων του ασφαλι¬ 
σμένου, άλλως κατανέμονται κατ’ ισομοιρία στον ασφαλιστή και τον ασφαλι¬ 
σμένο. 

Εάν ο ασφαλισμένος, παρά την αντίθετη απόφαση του διαιτητή, προσφύγει σε 
δικαστική ή διοικητική αρχή, βαρύνεται με τις σχετικές δαπάνες, σε περίπτωση 
ολοσχερούς ήττας του, άλλως οι δαπάνες αυτές επιμερίζονται ανάλογα με την 
έκταση της κατ’ ουσίαν ήττας προς τη νίκη του. I 

Η ανωτέρω διαδικασία της διαιτησίας δεν αποκλείει το δικαίωμα του ασφαλι¬ 
σμένου προσφυγής του στα δικαστήρια. 

(Άρθρο 4 παρ. 1 (α και β) της Οδηγίας 87/344/ΕΟΚ) 

II. Η μνεία της νομικά αυτοτελούς επιχείρησης, που προβλέπεται στην παρ. 
5β του παρόντος άρθρου, όταν συντρέχει περίπτωση εφαρμογής της. 

(Άρθρο 3 πάρ. 2β τής Οδηγίας 87/344/ΕΟΚ) 

4. Ο ασφαλιστής νομικής προστασίας ή, ανάλογα με την περίπτωση, το γρα¬ 
φείο διακανονισμού ζημιών, κάθε φορά που ανακύπτει σύγκρουση συμφερόντων 
ή διαφωνία όσον αφορά τη διευθέτηση της διαφοράς, υποχρεούται να ενημερώ¬ 
νει τον ασφαλισμένο για τα δικαιώματά του, τα οποία απορρέουν από την προη¬ 
γούμενη παράγραφο. 

(Άρθρο 7 της Οδηγίας 87/344/ΕΟΚ) . 

5. Η ασφαλιστική επιχείρηση που ασκέί στην Ελλάδα τον κλάδο ασφάλισης 
νομικής προστασίας, επιλέγει έναν από τους ακολούθους τρόπους λειτουργίας 
(ώστε να αποφεύγεται κάθε κίνδυνος σύγκρουσης συμφερόντων). 

“ ’ . (Άρθρο 1 της Οδηγίας 87/344/ΕΟΚ) 

α) Η ασφαλιστική επιχείρηση υποχρεούται να εξασφαλίζει ότι κανένα μέλος 
του προσωπικού της που ασχολείται με την διαχείρηση των ασφαλιστικών περι¬ 
πτώσεων του κλάδου νομικής προστασίας ή την παροχή νομικών συμβουλών, 
σχετικών, προς τη διαχείριση αυτή, δεν ασκεί συγχρόνως παρόμοια δραστηριό¬ 
τητα: 

- είτε σε άλλο κλάδο που ασκεί η ίδια επιχείρηση, αν πρόκειται για επιχεί¬ 
ρηση πολλαπλών κλάδων. · ... 

- είτε, άσχετα από το αν πρόκειται για επιχείρηση πολλαπλών κλάδών ή για 
εξειδικευμένη επιχείρηση, σε άλλη επιχείρηση που συνδέεται με την ίδια, με οι¬ 
κονομικούς, εμπορικούς ή διοικητικούς δεσμούς και η οποία ασκεί ένα ή περισ¬ 
σότερους ασφαλιστικούς κλάδους. 

β) Η ασφαλιστική επιχείρηση υποχρεούται να αναθέτει τη διαχείρηση των 
ασφαλιστικών περιπτώσεων του κλάδου νομικής προστασίοκ; σε μία νομικά αυ¬ 
τοτελή επιχείρηση με τη μορφή Ανώνυμης Εταιρείας (Α.Ε.) ή Εταιρείας Περιω- 
ρισμένης Ευθύνης (Ε.Π.Ε.). 

Αν η επιχείρηση αυτή συνδέεται με οικονομικούς, εμπορικούς ή διοικητικούς 
δεσμούς με άλλη ασφαλιστική επιχείρηση, που ασκεί ένα ή περισσότερους κλά¬ 
δους ασφάλισης, τα μέλη του προσωπικού της εν λόγω επιχείρησης, τα οποία 
ασχολούνται με τη διαχείριση ασφαλιστικών περιπτώσεων του κλάδου Νομικής 
Προστασίας ή την παροχή νομικών συμβουλών, σχετικά με τη διαχείρ ση αυτή, 
δεν επιτρέπεται να ασκούν συγχρόνως την ίδια ή παρόμοια δραστηριότητα για 
την άλλη επιχείρηση. 

Οι ίδιες απαγορεύσεις ισχύουν και για τα μέλη της διεύθυνσης και διοίκησης 
της επιχείρησης. 

(Άρθρο 3 παρ. 2. (α, β) Οδηγίας 87/344/ΕΟΚ) 

6. Για την χορήγηση άδειας λειτουργίας του κλάδου νομικής προστασίας, η 
αιτούσα επιχείρηση αναφέρει υποχρεωτικά στο πρόγραμμα δραστηριότητας 
-ποιόν από τους ανωτέρω τρόπους λειτουργίας επιλέγει. 

Οι ασφαλιστικές επιχειρήσεις που ήδη ασκούν τον κλάδο νομικής προστασίας 
υποχρεούνται εντός προθεσμίας έξι (6) μηνών από τη δημοσίευση τουίπαρόντος 
να γνωστοποιήσουν στο Υπουργείο Εμπορίου ποιόν από τους τρόπους λειτουρ¬ 
γίας επέλεξαν. 

7. Σε περίπτωση παράβασης από την ασφαλιστική επιχείρήση των διατάξεων 

του παρόντος άρθρου, ανακαλείται η άδεια λειτουργίας του κλάδου ασφάλισης 
νομικής προστασίας, στα δε μέλη της διοίκησης της επιχείρησης επιβάλλονται 
οι' ποινές του - άρθρου 47 του παρόντος. — _ . _ _ _ _ 

8. Δεν διέπεται από τις διατάξεις των'παραγράφων 2, 3, 4, 5, 6 και 7 του 
παρόντος άρθρου, η ασφάλιση νομικής προστασίας, όταν αυτή αφορά διαφορές ή 
κινδύνους που απορρέουν από τη χρήση θαλασσίων πλοίων ή σχετίζονται με τη 
χρήση αυτή. ' 

(Άρθρο 2 παρ. 2 της Οδηγίας 87/344/ΕΟΚ) 

9. Δεν διέπεται από το παρόν άρθρο, η δραστηριότητα της ασφαλιστικής επι¬ 
χείρησής σε περιπτώσεις ο,σφάλισης αστικής ευθύνης προς υπεράσπιση ή εκπρο¬ 
σώπηση ασφαλισμένου της, εφόσον η δραστηριότητα αυτή ασκείται και προς το 
συμφέρον της, με την ιδιότητά της ως ασφαλιστικής επιχείρησης αστικής ευθύ- 

νη«· 

Άρθρο 3 

Το δεύτερο εδάφιο της παρ. 1 του άρθρου 3 του Ν.Δ. 400/1970 όπως ισχύει 
τροποποιημένο, αντικαθίσταται ως εξής: 

«Ειδικά για την άσκηση των κλάδων πιστώσεων, εγγυήσεών και νομικής 
■προστασίας απαιτείται πάντοτε ιδιαίτερη άδεια, εκτός από τις περιπτώσεις 
ασφάλισης νομικής προστασίας για διαφορές που προκύπτουν από τη χρήση θα¬ 
λασσίων πλοίων ή σχετίζονται με τη χρήση αυτή και η ασφάλιση αυτή μπορεί να 
θεωρηθεί παρεπόμενος κίνδυνος κατ’ εφαρμογή των οριζομένων στο προηγού¬ 
μενο εδάφιο». 

(Άρθρο 9 της Οδηγίας 87/344/ΕΟΚ) 

Άρθρο 4 

Η ισχύς του διατάγματος αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εμπορίου αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 8 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ Ο ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΓΕΩΡΓΙΟΣ ΠΑΠΑΣΤΑΜΚΟΣ 

Ο ΥΠΟΥΡΓΟΣ ΕΜΠΟΡΙΟΥ 

ΑΘΑΝΑΣΙΟΣ ΞΑΡΧΑΣ 

ΑΠΟΦΑΣΕΙΣ 

(5) 

Έγκριση ίδρυσης νέων Υποκαταστημάτων της Τράπεζας Κεντρικής Ελλάδος 

(θέμα 2). 

(Συνεδρίαση 459/5.11.90) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και2 (εδάφιο 4)του Α.Ν. 1665/51 «περί λει¬ 
τουργίας και ελέγχου τραπεζών», 

β) την ΠΔ/ΤΕ 890/1.12.86 «περί καθορισμού κριτηρίων για την έγκριση 
ίδρυσης από τις τράπεζες υποκαταστημάτων και θυρίδων συναλλαγών τους», 

γ) τα 150/90/9.8.90, 194/90/4.10.90 και 211/90/31.10.90 (ΑΠ 
1951, 2551 κάι 2507) έγγραφα της Τράπεζας Κεντρικής Ελλάδος, 

δ) σχετική εισήγηση της Γ.Ε.Τ. (έγγραφό της 798/1.11.90 ΑΠ 2520), 
αποφάσισε: 

Να εγκρίνει την ίδρυση.και λειτουργία από την Τράπεζα Κεντρικής Ελλάδος 
πέντε (5) νέων υποκαταστημάτων (3 στην περιοχή Αθηνών, Πάτρα και Ηρά¬ 
κλειο). 

Η ίδρυση και λειτουργία των παραπάνω υποκαταστημάτων πρέπει να πραγ¬ 
ματοποιηθεί μέχρι 31 Δεκεμβρίου 1991. Σε περίπτωση που η ίδρυση και 
έναρξη λειτουργίας των ευ λόγω υποκαταστημάτων δεν πραγματοποιηθεί μέσα 


στην προαναφερόμενη προθεσμία, η παρεχόμενη με την παρούσα απόφαση 
έγκριση παύει να ισχύει. 

_ΗΤράπεζα Κεντρικής Ελλάδος έχ ει υποχρέωση μέσα σε δεκαπέντε (15) ημέ¬ 
ρες από την έναρξη λειτουργίας των ανωτέρω υποκαταστημάτων"να τηιΓαναγ-- 
γείλει στην Τράπεζα της Ελλάδος (Διευθύνσεις: Νομισματικής Πολιτικής και 
Τραπεζικών Εργασιών, Γενικής Επιθεώρησης Τραπεζών, Ελέγχου για την 
Εφαρμογή Συναλλαγματικών Κανόνων) και να προσδιορίσει την ακριβή διεύ¬ 
θυνση του τόπου εγκατάστασής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές Αντίγραφο, 

Αθήνα, 10 Δεκεμβρίου 1990 
Η Γραμματέας 
Μ. ΚΑΡΑΜΠΕΛΑ 

-—♦- 

( 6 ) 

Συναλλαγματική εξυπηρέτηση δανείων σε συνάλλαγμα που χορηγούνται από 
την Ευρωπαϊκή Τράπεζα Επενδύσεων και το Ταμείο Κοινωνικής Ανάπτυ¬ 
ξης του Συμβουλίου της Ευρώπης στο Δημόσιο και σε νομικά πρόσωπα που 
λειτουργούν στην Ελλάδα (θέμα 3). 

(Συνεδρίαση 459/5.11.90) 


ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη τη σκοπιμότητα διευκόλυνσης της διαδικασίας σύναψης 
δανείων σε συνάλλαγμα που χορηγούνται από την Ευρωπαϊκή Τράπεζα Επεν¬ 
δύσεων και το Ταμείο Κοινωνικής Ανάπτυξης του Συμβουλίου της Ευρώπης, 
αποφάσισε τα ακόλουθα: 

1. Επιτρέπεται, χωρίς προηγούμενη κατά περίπτωση έγκριση της Τράπεζας 
της Ελλάδος, η συναλλαγματική εξυπηρέτηση δανείων σε συνάλλαγμα που χο¬ 
ρηγούνται από την Ευρωπαϊκή Τράπεζα Επενδύσεων και το Ταμείο Κοινωνικής 
Ανάπτυξης του Συμβουλίου της Ευρώπης στο Δημόσιο και σε νομικά πρόσωπα 
που λειτουργούν στην Ελλάδα. 

Τα νομίσματα στα οποία θα συνάπτονται τα δάνεια, το επιτόκιο και οι λοιπές 
επιβαρύνσεις των δανείων, η διάρκειά τους, ο τρόπος εξόφλησής τους και οι λοι¬ 
ποί όροι χορήγησής τους θα καθορίζονται με συμφωνία μεταξύ των συμβαλλο- 
μένων μερών. 

Αντίγραφο των σχετικών δανειακών συμβάσεων υποχρεούνται να καταθέ¬ 
σουν οι δανειοδοτούμενοι στην Τράπεζα της Ελλάδος (Διεύθυνση Διεθνών Συ¬ 
ναλλαγών) αμέσως μετά την υπογραφή τους. 

Ειδικότερα, προϋπόθεση για τη συναλλαγματική εξυπηρέτηση των δανείων 
που χορηγούνται στις ΔΕΚΟ είναι η υποβολή, μαζί με τη δανειακή σύμβαση, 
εγγράφου της Γενικής Γραμματείας ΔΕΚΟ προς την Τράπεζα της Ελλάδος, 
σύμφωνα, με τα καθοριζόμενα στην ΠΔ/ΤΕ 1633/27.10.89. 

2. Καθορίζεται ότι η χορήγηση από την Τράπεζα της Ελλάδος, του ανα¬ 
γκαίου συναλλάγματος για την εξυπηρέτηση των ως άνω δανείων κατά κεφά¬ 
λαιο, τόκους και λοιπές επιβαρύνσεις, σύμφωνα με τους όρους των σχετικών δα¬ 
νειστικών συμβάσεων, θα πραγματοποιείται μετά την υποβολή των απαραίτη¬ 
των δικαιολογητικών από τα οποία θα προκύπτει η αυθεντικότητα των συναλ¬ 
λαγών, και με αντίστοιχη ακύρωση των βεβαιώσεων αγοράς συναλλάγματος οι 
οποίες θα εκδίδονται κατά την εισαγωγή του κεφαλαίου των δανείων και στις 
οποίες πρέπει να αναγράφεται, κατά την έκδοσή τους, ότι το δραχμοποιούμενο 
συνάλλαγμα αφορά τα εν λόγω δάνεια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές Αντίγραφο, 

■ Αθήνα, 7 Δεκεμβρίου 1990 
Η Γραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




